*APSTIPRINĀTS:*

*ar iepirkuma komisijas 2020.gada 9.novembra*

*sēdes protokolu Nr.21*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.53**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Stacija “Atgāzene”Specifikāciju grafiskajā daļā norādīts, ka platformu ir paredzēts izvietot starp galveno sliežu ceļu un LDz Ceļu distances bāzes strupceļu. Tā kā stacijas platforma ir uzskatāma par publisku vietu, savukārt Ceļu distance bāze par slēgtu ražošanas teritoriju, lūdzam norādīt kāds būs risinājums šo teritoriju norobežošanai.Vai Pretendentam ir jāparedz drošības žoga izbūve starp šīm teritorijām?Vai Pretendentam ir jāparedz esošā strupceļa saīsināšana un strupceļa atbalsta uzstādīšana. –  | *Skaidrojam, ka platformu norobežošanas tehniskais risinājums Uzņēmējam ir jāpiedāvā projektēšanas laikā, ievērojot spēkā esošos normatīvus un standartus. Žoga izbūve Atgāzenes stacijā pasūtītāja prasībās nav ietverta.**Nē, strupceļa saīsināšana neietilpst šī iepirkuma līguma ietvaros, to veiks LDz līdz būvdarbu uzsākšanai.*  |
| **2.** | Vai būvprojekta sastāvā ir jāiekļauj būvprojekta sadaļa – Ekonomiskā daļa, kurā tāmes jānoformē atbilstoši LBN 501-17? Gatavojot atbildi, lūdzam ņemt vērā, ka līguma forma FIDIC neparedz šādu tāmju izmantošanu apjomu vai maksājumu noteikšanai un šādu tāmju izstrāde ir nelietderīga un sadārdzina piedāvājumu. | *Skaidrojam, ka saskaņā ar I sējuma 8.13.punktu būvprojektā ir jāiekļauj Ekonomiskā daļa. FIDIC līguma noteikumu piemērošana neatceļ Pasūtītāja prasības, kas ir neatņemama līguma sastāvdaļa.* |
| **3.** | Piedāvājuma ietvaros ir jāiesniedz “Pārskats par prasību realizāciju”, kurš jāsastāda atbilstoši Pasūtītāja izsniegtajām specifikācijām. Pasūtītājs ir grozījis šīs tehniskās specifikācijas, kā arī sniedzis atbildes uz jautājumiem, ar kurām arī groza specifikāciju prasības. Lūdzam sagatavot un izsniegt konsolidētas specifikācijas, lai visiem pretendentiem būtu vienāda izpratne par iepirkuma priekšmetu un tie iesniegtu salīdzināmus piedāvājumus.Tā kā specifikācijas ir ierobežotas pieejamības informācija, lūdzam publicēt paziņojumu par iespēju izņemt konsolidētas specifikācijas klātienē. | *Skaidrojam, ka konsolidētās Tehniskās specifikācijas netiks izsniegtas. Pretendentam, sagatavojot piedāvājumu, ir jāņem vērā sniegtie skaidrojumi un veiktie grozījumi.* |